香港銅鑼灣維景酒店

香港銅鑼灣維景酒店，原名維景酒店，係香港灣仔區一間四星級酒店，2002年開幕，由香港中旅集團旗下嘅維景國際酒店管理有限公司管理。

佢位於銅鑼灣銅鑼灣道148號，近住港鐵天后站，高33層。有266間客房，當中超過七成面向維多利亞港同埋維多利亞公園，可盡覽香港海景。酒店鄰近多個旅遊觀光點及購物中心，包括銅鑼灣崇光百貨、時代廣場同連卡佛等。

中華人民共和國中央人民政府駐香港特別行政區維護國家安全公署喺2020年7月8號成立之後，香港銅鑼灣維景酒店做咗佢嘅臨時總部，暫時為期半年，酒店同時暫停對外業務。

設施
酒店設健身中心同埋桑拿房。而頂層有室外泳池同埋按摩池，可享維多利亞公園同維多利亞港景色。而1樓同2樓係Vic's酒廊同埋繽紛維苑餐廳。

此外，酒店設有24小時免費寬頻上網、健身室、桑拿、商務中心、多功能廳、醫務室、停車場等設施。

服務
酒店服務方面，酒店提供托兒服務、即日洗燙、租車服務、外幣兌換等服務，另外，酒店更提供免費穿梭巴士服務往返灣仔香港會議展覽中心以及往銅鑼灣購物中心。

相

交通

香港銅鑼灣維景酒店

香港酒店
大坑
香港中旅集團